VENDIM
Nr. 904, datë 17.12.2014

PËR TRAJTIMIN ME KREDI TË LEHTËSUARA PËR STREHIM TË FAMILJEVE QË BANOJNË NË OBJEKTE TË ISH-NDËRMARRJES SHTETËRORE, NË RRUGËN “SIRI KODRA”, TIRANË

Në mbështetje të nenit 100 të Kushtetutës dhe të neneve 3, 25, 30, 33 e 38, të ligjit nr. 9232, datë 13.5.2004, “Për programet sociale të strehimit”, të ndryshuar, me propozimin e ministrit të Zhvillimit Urban dhe Turizmit, Këshilli i Ministrave

VENDOSI:

1. Familjet, të cilat janë strehuar në objektet të ish-Ndërmarrjes Shtetërore në rrugën “Siri Kodra”, Tiranë, të cilat shpërngulen nga banesa për efekt të privatizimit të objektit nga pronari, të trajtohen me kredi të lehtësuar me interes 0%, sipas listës bashkëlidhur këtij vendimi.
 2. Ministria, që mbulon fushën e strehimit, subvencionon interesin e kredisë nëpërmjet fondeve të planifikuara në projektbuxhetin afatmesëm.
3. Enti Kombëtar i Banesave të përcaktojë shumën e kredisë që përfiton çdo familje, bazuar në:
[bookmark: _GoBack]a) normat e strehimit sipas vendimit nr. 814, datë 3.12.2004, të Këshillit të Ministrave, dhe strukturën e apartamentit, që familja përfiton;
b) vlerën mesatare të shitblerjes së apartamenteve për qytetin e Tiranës, sipas udhëzimit nr. 2, datë 6.8.2014, të Këshillit të Ministrave, për koston mesatare të ndërtimit të banesave, për vitin 2014.
4. Familjet e përcaktuara në listën bashkëlidhur këtij vendimi duhet të paraqesin pranë  EKB-së dokumentacionin e mëposhtëm:
a) Certifikatë të gjendjes familjare.
b) Vërtetim negativ nga ZVRPP-ja së në emër të anëtarëve të familjes nuk figuron pronë e regjistruar.
5. Enti Kombëtar i Banesave të dërgojë në BKT listën e familjarëve, ku të përcaktohen emri, atësia, mbiemri i kryefamiljarit, struktura e apartamentit dhe vlera e kredisë që përfiton familja.
6. Ngarkohen Ministria e Zhvillimit Urban dhe Turizmit dhe Enti Kombëtar i  Banesave  për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama



LISTA E FAMILJEVE QË TRAJTOHEN ME KREDI TË LEHTËSUARA PËR STREHIM,  QË BANOJNË NË OBJEKTE TË ISH-NDËRMARRJES SHTETËRORE, NË RRUGËN SIRI KODRA” TIRANË


	1. Kanto Therçaj 
	7. Gezim Ruçi

	2. Vera Hoxhaj  
	8. Kujtim Kola

	3. Besnik Kopani
	9. Petrit Ruçi    

	4. Lulash Nika
	10. Kujtim Kola   

	5. Vladimir Davilli
	11. Vladimir Davidhi   

	6. Destan Shehu
	12. Riza Tabaku




